CELEX: 62015TA0292
Language: hr
Date: 2018-02-28 00:00:00
Title: Predmet T-292/15: Presuda Općeg suda od 28. veljače 2018. – Vakakis kai Synergates protiv Komisije („Izvanugovorna odgovornost — Javna nabava usluga — Postupak javne nabave — Dopuštenost — Zlouporaba postupka — Sukob interesa — Obveza dužne pažnje — Gubitak prilike”)

23.4.2018   
            
            
               HR
            
            
               Službeni list Europske unije
            
            
               C 142/40
            
         Presuda Općeg suda od 28. veljače 2018. – Vakakis kai Synergates protiv Komisije
   (Predmet T-292/15) (1)
   
   ((„Izvanugovorna odgovornost - Javna nabava usluga - Postupak javne nabave - Dopuštenost - Zlouporaba postupka - Sukob interesa - Obveza dužne pažnje - Gubitak prilike”))
   (2018/C 142/51)
   Jezik postupka: engleski
   
      Stranke
   
   
      Tužitelj: Vakakis kai Synergates – Symvouloi gia Agrotiki Anaptixi AE Meleton, bivši Vakakis International – Symvouloi gia Agrotiki Anaptixi AE (Atena, Grčka) (zastupnici: B. O'Connor, solicitor, S. Gubel i E. Bertolotto, odvjetnici)
   
      Tuženik: Europska komisija (zastupnici: u početku F. Erlbacher i E. Georgieva, zatim E. Georgieva i L. Baumgart, agenti)
   
      Predmet
   
   Zahtjev koji se temelji na članku 268. UFEU-a i kojim se traži naknada štete koju je tužitelj navodno pretrpio zbog nepravilnosti koje je Komisija počinila u okviru postupka javne nabave „Jačanje sustava sigurnosti hrane u Albaniji” (EuropeAid/129820/C/SER/AL)
   
      Izreka
   
   
               1.
            
            
               Europska unija dužna je nadoknaditi štetu koja je društvu Vakakis kai Synergates – Symvouloi gia Agrotiki Anaptixi AE Meleton nastala na ime gubitka prilike da mu se dodijeli ugovor „Jačanje sustava sigurnosti hrane u Albaniji” (EuropeAid/129820/C/SER/AL) i na ime troškova i izdataka koje je imalo zbog sudjelovanja u tom postupku javne nabave.
            
         
               2.
            
            
               Iznos naknade štete iz točke 1. izreke uvećat će se za zatezne kamate počevši od objave ove presude do potpunog namirenja, i to po stopi koju odredi Europska središnja banka (ESB) za svoje glavne operacije refinanciranja uvećanoj za dva postotna boda.
            
         
               3.
            
            
               Tužba se u preostalom dijelu odbija.
            
         
               4.
            
            
               Stranke će u roku od tri mjeseca od objave presude obavijestiti Opći sud o sporazumno utvrđenoj visini iznosa naknade štete.
            
         
               5.
            
            
               Ako se ne sporazumiju, stranke će u istom roku Opći sud obavijestiti o visini svojih zahtjeva.
            
         
               6.
            
            
               O troškovima će se odlučiti naknadno.
            
         
      (1)  SL C 294, 7. 9. 2015.